विदेशी सैलानियों ने किया केशोपुर छंब का दौरा
गुरदासपुर| केशोपुरछंब में आते प्रवासी और यहां के रहने वाले पक्षियों के कारण यह छंब देश विदेशों में भी पहचाना जाने लग पड़ा है। यहां अमेरिका के शहर वाशिंगटन डीसी से रिचर्ड लाइल प्रीस्कोट और लोरी लेवी जो कि बर्ड वाचर हैं आए। नेचर गाइड राकेश कुमार ने विदेशी सैलानियों को छंब की ऐतिहासिक कुदरती महत्ता संबंधी जानकारी दी और बताया कि विभिन्न प्रकार के पक्षी सारस, क्रेन, नार्थन पिन टेल, नार्थन छावलर, गैडवाल, लैग गूज, परपल हैरोन, ग्रे हैरोन आदि मिलते है। इस बार 94 किस्म के पक्षी यहां आए है। इस दौरान विदेशी सैलानियों ने कहा कि पक्षियों कुदरत की देखभाल के लिए बढ़िया प्रबंध किए जा रहे है। इस मौके इंचार्ज फोरेस्ट गार्ड सुखदेव राज, भूपिंदर सिंह धीर सिंह मौजूद थे।
विदेशी सैलानियों के साथ नेचर गाइड राकेश कुमार और अन्य। -भास्कर
hin_Deva hin_Deva mag_Deva